kapil dev cites sachin tendulkar's example in support of ms dhoni
ధోనీపై విమర్శలు.. మధ్యలోకి సచిన్‌ను లాగిన కపిల్!
తన ఆటతీరుపై కొంతమంది సీనియర్ల నుంచి విమర్శలు ఎదుర్కొంటున్న మహేంద్ర సింగ్ ధోనీకి భారత మాజీ కెప్టెన్ కపిల్ దేవ్ అండగా నిలిచారు.
TNN | Updated:
Nov 12, 2017, 11:43AM IST
తన ఆటతీరుపై కొంతమంది సీనియర్ల నుంచి విమర్శలు ఎదుర్కొంటున్న మహేంద్ర సింగ్ ధోనీకి భారత మాజీ కెప్టెన్ కపిల్ దేవ్ అండగా నిలిచారు. శనివారం పుణేలో జరిగిన క్రిష్ణపట్నం పోర్ట్ గోల్డ్ ఛాంపియన్&zwnj;షిప్స్ వేడుకలో పాల్గొన్న ఈ క్రికెట్ లెజెండ్.. ధోనీ రిటైర్మెంట్&zwnj;పై తన అభిప్రాయాన్ని వెల్లడించారు. ధోనీ భారత జట్టుకు గొప్ప ఆస్తిగా కపిల్ అభివర్ణించారు. 2020లో జరిగే టీ20 ప్రపంచ కప్&zwnj;లో కూడా ధోనీ కీలక పాత్ర పోషిస్తాడని తాను భావిస్తున్నట్లు చెప్పారు. వాస్తవానికి అప్పటికి ధోనీ వయసు 40కి చేరుకుంటుంది.
ధోనీ వయసు పైబడిందని, అతను వన్డే, టీ20ల నుంచి తప్పుకొని కుర్రాళ్లకు అవకాశం ఇవ్వాలని వీవీఎస్ లక్ష్మణ్, అగార్కర్ వంటి సీనియర్ ఆటగాళ్లు సూచనలు ఇచ్చిన సంగతి తెలిసిందే. ఈ విషయంపై విలేకరులు కపిల్ దేవ్&zwnj;ను ప్రశ్నించగా.. &lsquo;ప్రస్తుతం ధోనీ బాగానే ఆడుతున్నాడు. సగటున చూస్తే మంచి ప్రదర్శనలే ఇస్తున్నాడు. కానీ అతన్ని ఎందుకు విమర్శిస్తున్నారో అర్థం కావడంలేదు. దేన్నైనా సాధించడానికి వయసు అడ్డండి కాదు. వరల్డ్ కప్ సాధించినప్పుడు జట్టులో సభ్యుడైన సచిన్ వయసు 38 ఏళ్లు. అప్పుడు ఎవరూ ఏమీ మాట్లాడలేదు&rsquo; అని బదులిచ్చారు.